Ichki ishlar vazirining shaxsiy tarkib bo‘yicha buyrug‘i bilan lavozim tayinlovlari amalga oshirildi. IIV axborot xizmati xabariga ko‘ra, mayor Jamshid Dilshodovich Isroilov IIV Akademiya boshlig‘ining axborot texnologiyalarini rivojlantirish bo‘yicha o‘rinbosari lavozimiga tayinlandi. Polkovnik Umidjon Hasanovich Adizov Navoiy viloyati IIB boshlig‘ining o‘rinbosari – Jamoat xavfsizligi xizmati boshlig‘i lavozimiga tayinlandi. Tayinlovga qadar U.Adizov Huquqbuzarliklar profilaktikasi boshqarmasi boshlig‘i lavozimida faoliyat yuritgan.